Regionsudvalgets udtalelse om:

- »Kommissionens meddelelse om evaluering af IDA-programmet og IDA-programmets anden fase«,

- »Forslag til Europa-Parlamentets og Rådets beslutning om en række retningslinjer, herunder fastlæggelse af projekter af fælles interesse, for transeuropæiske net til elektronisk dataudveksling mellem administrationerne (IDA)«, og - »Forslag til Rådets afgørelse om en række aktioner og foranstaltninger med henblik på at sikre interoperabilitet mellem og adgang til transeuropæiske net til elektronisk dataudveksling mellem administrationerne (IDA)« (98/C 251/01)

REGIONSUDVALGET har -

under henvisning til Kommissionens forslag til Europa-Parlamentets og Rådets beslutning om en række retningslinjer, herunder fastlæggelse af projekter af fælles interesse, for transeuropæiske net til elektronisk dataudveksling mellem administrationerne (IDA) og forslag til Rådets afgørelse om en række aktioner og foranstaltninger med henblik på at sikre interoperabilitet mellem og adgang til transeuropæiske net til elektronisk dataudveksling mellem administrationerne (IDA) (),

under henvisning til Rådets beslutning af 30. januar 1998 om i henhold til artikel 129 D og 198 C, stk. 1, i traktaten om oprettelse af Det Europæiske Fællesskab at anmode om Regionsudvalgets udtalelse,

under henvisning til præsidiets beslutning af 12. marts 1998 om at henvise det forberedende arbejde til Underudvalg 3 »Europæiske Net, Transport, Informationssamfundet«,

under henvisning til det forslag til udtalelse (CdR 44/98 rev.), som Underudvalg 3 vedtog den 27. marts 1998 med Willy Bourg som ordfører,

under henvisning til »Forslag til Rådets beslutning om et sæt retningslinjer vedrørende tværeuropæiske datanet mellem administrationerne« og »Forslag til Rådets beslutning om et flerårigt EF-program for tværeuropæiske datanet mellem administrationerne (IDA-programmet)« (),

under henvisning til Regionsudvalgets udtalelse (CdR 48/94) om disse forslag (),

under henvisning til »Ændret forslag til Rådets beslutning om et flerårigt EF-program for tværeuropæiske datanet mellem administrationerne (IDA-programmet)« () og »Ændret forslag til Europa-Parlamentets og Rådets beslutning om et sæt retningslinjer vedrørende tværeuropæiske datanet mellem administrationerne« (),

under henvisning til Rådets afgørelse af 6. november 1995 om fællesskabsstøtte til telematisk dataudveksling mellem administrationerne i Fællesskabet (IDA) (),

og ud fra følgende betragtning:

det nye retsgrundlag (traktatens artikel 129 D) for IDA-programmets anden fase vækker håb om, at Europa-Parlamentet og Rådet i højere grad vil tage hensyn til de nedenfor anførte holdninger -

på den 23. plenarforsamling den 13.-14. maj 1998 (mødet den 14. maj) enstemmigt vedtaget følgende udtalelse.

Regionsudvalget1. anser den vurdering, der i Kommissionens meddelelse foretages af IDA-programmets nuværende funktionsmåde, for helt utilstrækkelig;

2. glæder sig til gengæld over omprioriteringen for programmets anden fase, hvorefter der for fremtiden skal lægges vægt på koordinering og støtte til visse særlige administrative sektorer;

3. noterer sig med tilfredshed Kommissionens holdning, når denne går stærkt ind for netinfrastrukturernes interoperabilitet;

4. anmoder derfor om, at artikel 9 i forslaget til Rådets afgørelse ændres således, at der tages hensyn til den lokale og regionale dimension;

5. forventer med henblik herpå en forøgelse af de hertil afsatte midler, således at den samlede bevillingsramme for IDA-programmet kan betragtes som passende;

6. glæder sig over, at man ved Kommissionens initiativ i højere grad har tilgodeset den private sektors interesser og taget mere højde for borgernes synspunkter;

7. anmoder indstændigt om en bedre koordinering af EF-initiativerne på området telematik mellem administrationerne, navnlig med de aktiviteter, der udføres som led i TEN-Telecom og FoU samt til støtte for SMV;

8. beklager Kommissionens fremgangsmåde, hvor man tilsyneladende ser bort fra den rolle, som de lokale og regionale administrative enheder og deres forvaltningsorganer spiller, selv om kommunerne og regionerne kan yde et vigtigt bidrag til virkeliggørelsen af de europæiske mål;

9. understreger på ny, at man ved »administration« skal forstå samtlige lokale, regionale og nationale myndigheder, hvis aktiviteter indgår som led i et projekt af fælles interesse, der er omfattet af forslaget til afgørelse;

10. gentager derfor på ny sin tidligere anmodning om, at der i IDA-programmet tages hensyn til, at gennemførelsen påhviler de kompetente administrationer i de enkelte EU-medlemsstater. Ved omkostningsfordelingen skal der tages behørigt hensyn til de forskellige regionale og lokale forhold. Finansiering af transeuropæiske informations- og kommunikationsforanstaltninger over medlemsstaternes, delstaternes og regionernes budgetter skal begrænses til det absolut nødvendige. EU's institutioner skal finansiere deres tiltag over deres eget budget. Overvæltning af omkostninger, betaling af ydelser i enkelttilfælde og en samlet finansieringsordning må afvises. Omvendt bærer medlemsstater, delstater og regioner selv de omkostninger, der opstår hos dem selv;

11. fordrer, at man overvejer en regionalisering af IDA-nettene og ikke blot en globalisering af disse, jf. punkt D i bilaget til forslaget til afgørelse;

12. noterer sig endelig med tilfredshed, at der nedsættes et enkelt forvaltningsudvalg (variant 2 a), der skal føre tilsyn med beslutningens og afgørelsens gennemførelse, men anmoder i denne forbindelse om, at medlemsstaterne for så vidt angår sammensætningen i vid udstrækning tilgodeser de lokale og regionale administrative enheders interesser;

13. anmoder om, at Regionsudvalget som administration integreres i de transeuropæiske net til elektronisk dataudveksling, som er omfattet af IDA-programmet.

Bruxelles, den 14. maj 1998.

Manfred DAMMEYER

Formand for Regionsudvalget

() KOM(97) 661 endelig udg. - 97/0340 (COD) - 97/0341 (SYN) - EFT C 54 af 21.2.1998, s. 3 og s. 12.

() KOM(93) 69 endelig udg. - EFT C 105 af 16.4.1993, s. 10 og s. 12.

() EFT C 217 af 6.8.1994, s. 32.

() KOM(95) 436 endelig udg. - EFT C 318 af 29.11.1995, s. 13.

() KOM(95) 446 endelig udg. - EFT C 321 af 1.12.1995, s. 11.

() EFT L 269 af 11.11.1995, s. 23.